Pavel Lica. Soldat împotriva Apocalipsei

Acest volum de versuri este primul semnat Pavel Lica, pe care îl citesc! Fără să știi că are de-a face cu milităria, după forma (numai patru strofe) și așezarea în pagină, după minuțiozitatea și alegerea temelor, totul arată că poetul este precis în toate ca programul unui soldat. Pentru noi cei ce citim o carte dăruită, bucuria este specială pentru că autorul ne dă voie să cunoaștem simțirile și trăirile sale, părerile, într-un cuvânt să pătrundem în sufletul său… Aici EL își croiește iubirile “în pocale cu foc de artificii între timpuri” (expunere de aur).

Amintirea cavalerilor apocalipsei au în volum o profunzime și o semnificație triste (cum este și firesc) dacă nu îl ignorăm nici pe Cavalerul Neiertării. (Poezia Cavalerii Apocalipsei, pag. 60.) Virusul minciunii acum în vremea pandemiei, a înflorit în fructele mâniei și s-au copt în noi! Indignarea, neputința de a schimba ceva, lasă loc libertății de a scrie despre viața reală și dorul de izbăvire, acuma când încă mai sperăm în nemurire… (poezia De o Golgota azi n-avem noroc, pag.51) Ce îi este scris poetului MOIRELE au decis! Sigur nu va avea odihnă în univers, cât nu va arde în versuri (explicația îi aparține).

Rugăciuni, așteptări, supuneri, covid, lacrimi pierdute, măști, jurământ, dor, iubiri, pandemie, dar și ghiocei aduși de val de mare, toate aprofundate nu îți dau răgaz pentru o bucurie, ci mai degrabă dezlegare pentru viața de apoi… Mijloacele de exprimare folosite sunt adevărate expresii care fascinează și sunt concentrate pe temasubiect, devenind expresive iar diversitatea lor scoate în evidență imagini, însăși tema fiind mijloc de exprimare.

Și totuși în acest amalgam de neajunsuri, oftat, tristețe, își face loc bucuria, mândria gingășiei sufletului, iubirea și nostalgia, când ghiocelul în țara codrilor de fagi își etalează candoarea, iernile cu albul lor ireal, dragostea nespusă de femei, roua strânsă-n flori, nu reliefează altceva decât un poet sensibil, cu INIMA MARE, specifica creatorilor de frumos culegând simțiri în buchete de doriri și pasiune pentru scris. În propria existență devii rătăcitor și găsești subiecte de scris!

Doina Bârcă

Contents